《题刘子静丛芳堂诗卷后》
明代·唐桂芳

尔祖榱题旧匾存，遗芳百世在贤孙。心传信有芝兰种，手植都无荆棘根。

九夏风生泉满洞，三更月转石为门。买舟欲觅青田县，鸡犬人家第几村。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。